wickkiey/tamil-wikipedia-chunked huggingface dataset:
# நொதி வேதியியல் பைசர் விருது

## விருது பெற்றோர்

- 1946 – டேவிட் ஈ. கிரீன்
- 1947 – வான் ஆர். பாட்டர்
- 1948 – ஆல்பர்ட் எல். லெக்னிங்கர்
- 1949 – என்றி ஏ. லார்டி
- 1950 – பிரிட்டன் சான்சு
- 1951 – ஆர்தர் கோர்ன்பெர்க்
- 1952 – பெர்னார்ட் எல். ஹோரெக்கர்
- 1953 – ஏர்ல் ஆர். ஸ்டாட்மேன்
- 1954 – ஆல்டன் மெய்சுடர்
- 1955 – பால் டி. போயர்
- 1957 – ஜி. ராபர்ட் கிரீன்பெர்க்
- 1958 – யூஜின் பி.கென்னடி
- 1959 – மைனர் ஜே. கூன்
- 1960 – ஆர்தர் பார்டி
- 1961 – பிராங்க் எம். ஹூன்னெகென்சு
- 1962 – ஜாக் எல். ஸ்ட்ரோமிங்கர்
- 1963 - சார்லஸ் கில்வர்க்
- 1964 - மார்ஷல் நிரன்பெர்க்
- 1965 – பிரடெரிக் எம். ரிச்சர்ட்சு
- 1966 – சாமுவேல் பி. வெயிசு
- 1967 – பி. ராய் வகேலோசு & சாலிக் ஜே. வகில்
- 1968 – வில்லியம் ஜே. ரட்டர்
- 1969 – இராபர்ட் டி. சிம்கே
- 1970 – கெர்பர்ட் வெயிசுபேக்
- 1971 – ஜாக் பிரீசு
- 1972 – எக்கேகார்ட் கே.எப். பாட்சு
- 1973 – கோவர்ட் எம். டெமின்
- 1974 – மைக்கேல் ஜே. சேம்பர்லின்
- 1975 – மால்கம் எல். கெப்டர்
- 1976 – மைக்கேல் எசு. பிரவுன் & ஜோசப் எல். கோல்ட்சுடைன்
- 1977 – இசுடீபன் ஜே. பென்கோவிச்
- 1978 – பால் சிம்மல்
- 1979 – பிரடெரிக் சி. காஹார்ட்மேன்
- 1980 – தாமஸ் ஏ. ஸ்டீட்ஸ்
- 1981 – டேனியல் வி. சாந்தி
- 1982 – ரிச்சர்ட் ஆர். பர்கெசு
- 1983 – பால் எல். மோட்ரிச்
- 1984 – ராபர்ட் டி. என். திஜியன்
- 1985 – தாமசு ஆர். செக்
- 1986 – ஜோஆன் ஸ்டபே
- 1987 – கிரிகோரி பெட்சுகோ
- 1988 – ஜான் டபிள்யூ. கோசாரிச்
- 1989 – கென்னத் ஏ. ஜான்சன்
- 1990 – ஜேம்சு ஏ.வெல்ஸ்
- 1991 – ரொனால்ட் வேல்
- 1992 – கார்ல் ஓ. பாபோ
- 1993 – மைக்கேல் எச். கெல்ப்
- 1994 – டொனால்ட் கில்வர்ட்
- 1995 – ஜெரால்டு எஃப். ஜாய்சு
- 1996 – பி. ஆண்ட்ரூ கார்ப்ளசு
- 1997 – டேனியல் ஹெர்ஸ்லாக்
- 1998 – ரொனால்ட் டி. ரெய்ன்சு
- 1999 – டேவிட் டபிள்யூ. கிறிசுடியன்சன்
- 2000 – எரிக் டி. கூல்
- 2001 – ரூமா பானர்ஜி
- 2002 – கரின் மியூசியர்-போர்சித்
- 2003 – டோரதி கெர்ன்
- 2004 – வில்பிரட் ஏ. வான் டெர் டோங்க்
- 2005 – நிக்கோல் எசு. சாம்ப்சன்
- 2006 – ஜேம்சு பெர்கர்
- 2007 – நீல் எல். கெல்லெகர்
- 2008 - கார்ஸ்டன் கிரெப்சு
- 2009 - வர்ஜீனியா கார்னிசு
- 2010 – வாகோ பண்டாரியன்
- 2011 - சாரா ஓ'கானர்
- 2012 – ஜின் ஜாங்
- 2013 - கேட் கரோல்
- 2014 - கெனிங் லின்
- 2015 - டக்ளசு மிட்செல்
- 2016 – மைக்கேல் சி. சாங்
- 2017 - எமிலி பால்சுகசு
- 2018 – முகமது செயத்சயம்தோஸ்ட்
- 2019 - கெனிச்சி யோகோயாமா
- 2020 - ராகுல் கோலி
- 2021 – அமி கே. போல்
# செர்டாங் மருத்துவமனை

<mapframe text="செர்டாங் மருத்துவமனை அமைவிடம்" zoom=11 latitude=2.976667 longitude=101.720278>{
"type": "Feature",
"geometry": { "type": "Point", "coordinates": [101.720278, 2.976667] },
"properties": {
"title": "Malaysian Hospital",
"marker-color": "F44336",
"marker-size": "small",
"marker-symbol": "hospital"
}
}</mapframe>  
**செர்டாங் மருத்துவமனை** அல்லது **செர்டாங் சுல்தான் இட்ரிஸ் சா மருத்துவமனை** (மலாய்: *Hospital Sultan Idris Shah Serdang*; ஆங்கிலம்: *Serdang Hospital* அல்லது *Sultan Idris Shah Serdang Hospital*) என்பது மலேசியா, சிலாங்கூர், சிப்பாங் மாவட்டம், பாங்கி புறநகர்ப் பகுதியில் உள்ள மாவட்ட மருத்துவமனை ஆகும்.  
சிலாங்கூர், சிப்பாங் மாவட்டத்தின் தெற்குப் பகுதியில் அமைந்துள்ள இந்த மருத்துவமனை, காஜாங், பாங்கி, சிப்பாங், செரி கெம்பாங்கான், புத்ராஜெயா, சைபர்ஜெயா பகுதியில் இருந்து வரும் நோயாளிகளுக்கு சுகாதாரச் சேவைகளை வழங்குகிறது. 8 மே 2023 அன்று, சுல்தான் சராபுதீன் இட்ரிஸ் சா அவர்களின் பெயரால் சுல்தான் இட்ரிஸ் சா செர்டாங் மருத்துவமனை என மறுபெயரிடப்பட்டது.
# செர்டாங் மருத்துவமனை

## பொது

இந்த மருத்துவமனையின் கிழக்கில் தென் கிள்ளான் பள்ளத்தாக்கு விரைவுச்சாலை *(South Klang Valley Expressway)* (*SKVE*); மேற்கில் மலேசிய புத்ரா பல்கலைக்கழகத்தின் *(UPM)* மருத்துவப் பயிற்சி மருத்துவமனை ஆகியவை உள்ளன. மலேசிய வடக்கு-தெற்கு விரைவுச்சாலையின் தெற்கு வழித்தடம் வழியாகப் பயணிக்கும் போது, காஜாங் சந்திப்பில் *(Kajang Interchange)* செர்டாங் மருத்துவமனையைக் காண முடியும்.  
செர்டாங் மருத்துவமனை, 15 டிசம்பர் 2005-இல் செயல்படத் தொடங்கியது. செர்டாங், புத்ராஜெயா, காஜாங் மற்றும் பாங்கியில் உள்ள ஏறக்குறைய 570,000 மக்களுக்குச் சேவை செய்யும் நோக்கத்துடன் கட்டப்பட்டது. 129,000 சதுர மீட்டர் பரப்பளவைக் கொண்ட இந்த மருத்துவமனை 620 படுக்கைகளைக் கொண்டுள்ளது.
# செர்டாங் மருத்துவமனை

## நவீனத் தொழில்நுட்ப அமைப்பு

மலேசிய அரசாங்கத்தால் திட்டமிடப்பட்ட மின்னணு மருத்துவமனை அமைப்பில் *(Electronic Hospital Networks)* ஒன்றாகக் கருதப்படும் இந்த மருத்துவமனையைக் கட்டுவதற்கு RM 690 மில்லியன் ரிங்கிட் செலவானது. 'மொத்த மருத்துவமனை தகவல் அமைப்பு' (*Total Hospital Information System*) எனும் நவீனத் தொழில்நுட்ப அமைப்பை இந்த மருத்துவமனை பயன்படுத்துகிறது.  
திட்டமிடல் முதல் கட்டுமானம் வரையில், 'எதிர்கால மருத்துவமனை' என்ற திட்டத்தின் அடிப்படையில் இந்த மருத்துவமனை கட்டப்பட்டது. பளபளப்பான வெளிப்புறத் தோற்றத்தைக் கொடுப்பதற்காக அலுமினியப் பூச்சுகளைப் பயன்படுத்திய முதல் மலேசிய மருத்துவமனை என அறியப்படுகிறது. மற்றும் வெப்பநிலையைப் பராமரிக்கவும் மின்சாரப் பயன்பாட்டைக் குறைக்கவும் நவீனக் குளிரூட்டும் முறையைப் பயன்படுத்தும் மலேசியாவின் முதல் மருத்துவமனை எனவும் அறியப்படுகிறது.
# செர்டாங் மருத்துவமனை

## புள்ளி விவரங்கள்

- எஃகு கட்டுமான அமைப்பு (6100 டன்கள்)
- நவீன அறுவை சிகிச்சை அரங்குகள் - *(Modular Operation Theatre)*
- மேல்தளக் கூரைத் தோட்டம் (5 ஏக்கர்)
- 45 ஏக்கர் பரப்பளவில் நோயாளிகள் பூங்கா
- 20 அறுவை சிகிச்சை அரங்குகள்
- 19 நோயாளிகள் தங்கும் வார்டுகள்
- 620 படுக்கைகள்
# செர்டாங் மருத்துவமனை

## முகவரி

Hospital Sultan Idris Shah Serdang  
Jalan Puchong, 43000 Kajang, Selangor  
Tel : +603-8947 5555  
Emel : hsis@moh.gov.my   
இணையத் தளம்:
# ராபின் டேவிட்சன்

**ராபின் டேவிட்சன்** (*Robyn Davidson*) என்பவர் ஒரு ஆத்திரேலிய எழுத்தாளர் ஆவார். இவரது 1980 ஆம் ஆண்டிய புத்தகமான *ட்ராக்ஸ்* என்ற பயண நூலுக்காக மிகவும் பிரபலமானவர். இவர் ஒட்டகங்களைப் பயன்படுத்தி மேற்கு ஆஸ்திரேலியாவின் பாலைவனங்களில் 2,700 கிமீ (1,700 மைல்கள்) பயணம் செய்தார். இவரது பயணங்களும், பயணங்களைப் பற்றிய எழுத்து வாழ்க்கையும் 40 ஆண்டுகள் நீடித்தது. இவரது நினைவுக் குறிப்பான, *அன்பினிசிடு உமன்* 2023 இன் பிற்பகுதியில் வெளியானது.
# ராபின் டேவிட்சன்

## துவக்ககால வாழ்க்கையும் கல்வியும்

ராபின் டேவிட்சன் ஆத்திரேலியாவின் குயின்ஸ்லாந்தில் உள்ள மைல்சில் உள்ள கால்நடை நிலையமான ஸ்டான்லி பூங்காவில் இரண்டு பெண் குழந்தைகளில் இளையவராக பிறந்தார். இவருக்கு 11 வயதாக இருந்தபோது, இவரது தாயார் தனது உயிரை மாய்த்துக் கொண்டார். பின்னர் இவரது திருமணமாகாத அத்தையான (இவரது தந்தையின் சகோதரி) கில்லியனால் வளர்க்கப்பட்டார். பிரிஸ்பேனில் உள்ள மகளிர் உறைவிடப் பள்ளியில் பயின்றார். இவர் பிரிஸ்பேனில், டேவிட்சன் உயிரியலாளர்களுடன் ஒரு வீட்டைப் பகிர்ந்து கொண்டு விலங்கியல் பயின்றார்.  
1968 ஆம் ஆண்டில், தன் 18 வயதில், இவர் சிட்னிக்குச் சென்றார். பின்னர் பாடிங்டனில் உள்ள ஒரு சிட்னி புஷ் இல்லத்தில் கட்டுபாடற்ற வாழ்க்கையை வாழ்ந்தார். ஒரு சட்டவிரோத சூதாட்ட விடுதியில் சிட்டுப் பகிர்வராக பணிபுரிந்தார்.  
1975 ஆம் ஆண்டில், டேவிட்சன் ஆலிஸ் ஸ்பிரிங்சுக்கு குடிபெயர்ந்தார். இவர் திட்டமிட்டிருந்த பாலைவனப் பயணத்திற்காக ஒட்டகங்களுடன் பணிபுரியும் முயற்சியில் ஈடுபட்டார். இரண்டு ஆண்டுகள், இவர் ஒட்டகங்களை பராமரித்து பயிற்சி பெற்றார், மேலும் கடுமையான பாலைவனத்தில் எவ்வாறு உயிர்வாழ்வது என்பதைக் கற்றுக்கொண்டார். இறுதியாண்டில் இவருக்குத் தேவையான ஒட்டகங்களை சல்லே மகோமெட் வழங்கி உதவி செய்தார். டேவிட்சன் பின்னர், மகோமெட்டின் அறிவுரைகளையும் எச்சரிக்கைகளையும் கவனத்தில் கொண்டதாக கூறினார். குறிப்பாக பருவகாலத்தில் காட்டு ஒட்டகங்களின் தன் மந்தைமீது மூர்க்கத்தனத்தை காட்டும் போது அவரது அறிவுரைகள் பயன்பட்டன. மகோமெட் இவருக்கு கேட், ஜெலிகா என்ற இரு ஒட்டகங்களை வழங்கினார். இந்த காலகட்டத்தில் இவர் பூர்வகுடிகளின் நில உரிமை இயக்கத்தில் புறவயமாக ஈடுபட்டார்.
# ராபின் டேவிட்சன்

## பயணம்

1977 இல், டேவிட்சன் ஆலிஸ் ஸ்பிரிங்ஸில் இருந்து ஆஸ்திரேலியாவின் மேற்கு கடற்கரை நோக்கி தனது நாய் டிக்கிட்டி மற்றும் நான்கு ஒட்டகங்களுடன் புறப்பட்டார். இந்தப் பயணத்தைப் பற்றி எழுதும் எண்ணம் இவருக்கு முதலில் இருக்கவில்லை, ஆனால் இறுதியில் *நேஷனல் ஜியோகிராஃபிக்* இதழில் ஒரு பயணக் கட்டுரை எழுத ஒப்புக்கொண்டார். ஆலிஸ் ஸ்பிரிங்சில் ஒளிப்படக் கலைஞர் ரிக் ஸ்மோலனைச் சந்தித்த அவர், பயணத்திற்கான ஒளிப்படக் கலைஞராக இருக்க வேண்டும் என்று வலியுறுத்தினார். பயணத்தின் போது இவருடன் ஸ்மோலன் உறவில் இருந்தார்.  
பயணத்தின்போது இவருக்கு நான்கு ஒட்டகங்களை பராமரிப்பது கடினமான பணியாக இருந்தது. நாள்கணக்கில் உணவும் தண்ணீரும் கிடைக்காமல் சிரமங்களை எதிர்கொள்ள நேர்ந்தது. மனிதர்களை சந்திக்க வாரக்கணக்கில் ஆகும். வழியில் பழங்குடி மக்களின் உதவிகளைப் பெற்றார். இவ்வாறு மத்திய ஆத்திரேலியாவைக் கடந்து, இந்தியப் பெருங்கடலை அடைய 1,700 மைல்களைக் கடக்கவேண்டி இருந்தது. அதற்கு ஒன்பது மாதங்கள் ஆனது.  
நேஷனல் ஜியோகிராஃபிக் இவரது பயணக் கட்டுரையை 1978 இல் வெளியிட்டது. அது வரவேற்பைப் பெற்றது. டேவிட்சன் தன் அனுபவங்கள் குறித்து ஒரு புத்தகத்தை எழுத முடிவு செய்தார். இவர் லண்டனுக்குச் சென்று *டிராக்ஸ்* என்ற நூலை எழுதியபோது டோரிஸ் லெசிங்குடன் வாழ்ந்தார். டிராக்ஸ் 1980 இல் தாமஸ் குக் பயண புத்தக விருதையும், பார்வையில் படாத சமூக விருதையும் பெற்றது. 1992 இல் ஸ்மோலன் தனது பயணப் படங்களை *ஆலிஸ் டு ஓஷன்* என்ற புத்தகத்தில் வெளியிட்டார். இதில் பொது மக்களுக்காக தயாரிக்கப்பட்ட ஒளிப்பட குறுவட்டும் அடங்கும்.
# ராபின் டேவிட்சன்

## பயணம்

### திரைப்படத் தழுவல்

2013 ஆம் ஆண்டு டேவிட்சன் புத்தகத்தைத் தழுவி *டிராக்ஸ்* என்ற திரைப்படம் வெளியானது. ஜான் குர்ரன் இயக்கிய அப்படத்தில் மியா வாசிகோவ்ஸ்கா நடித்தார். இது வெனிஸ் திரைப்படவிழாவில் அறிமுகமானது.
# ராபின் டேவிட்சன்

## நாடோடிகள்

டேவிட்சனின் பெரும்பாலும் நாடோடி மக்களுடன் பயணம் செய்து அவர்களைப் புரிந்து கொள்வதைப் பணியாக கொண்டிருந்தார். தி ஏஜ் செய்தித்தாளில், ஜேன் சல்லிவன் எழுதுகையில், "அவர் ஒரு சமூக மானுடவியலாளர் என்று அவ்வப்போது அழைக்கப்படுகிறார்", அவருக்கு அதற்கான கல்வித் தகுதி எதுவும் இல்லை, என்றாலும் அவர் "முற்றிலும் தானக கற்றுக்கொண்டவர்" என்று கூறினார் .
# ராபின் டேவிட்சன்

## தனிப்பட்ட வாழ்க்கை

1980 களில் மூன்று ஆண்டுகள் இந்திய புதின ஆசிரியர் சல்மான் ருஷ்டியுடன் உறவில் இருந்தார். இவருக்கு அவரை பரஸ்பர நண்பரான புரூஸ் சாட்வினால் அறிமுகப்படுத்தப்பட்டார்.  
டேவிட்சன் அடிக்கடி இடம் பெயர்ந்து வருகிறார். மேலும் சிட்னி, இலண்டன், இந்தியாவில் வீடுகளைக் கொண்டிருந்தார்.
# ராபின் டேவிட்சன்

## நூலியல்

-
-
-
-
-
-
-
-
-  
;Screenplays
- *Mail Order Bride* (1987 feature film for Australian Broadcasting Corporation)
# குளோரோ அசிட்டால்டிகைடு

**குளோரோ அசிட்டால்டிகைடு** (*Chloroacetaldehyde*) என்பது C<sub>2</sub>H<sub>3</sub>ClO என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ClCH<sub>2</sub>CHO என்ற அமைப்பு வாய்பாட்டாலும் இதை அடையாளப்படுத்தலாம். தொடர்புடைய சில சேர்மங்களைப் போலவே, இதுவும் அதிக எலக்ட்ரான் நாட்டமுள்ள வினையாக்கியும் ஓர் ஆபத்தான ஆல்க்கைலேற்றும் முகவரும் ஆகும். குளோரோ அசிட்டால்டிகைடு பொதுவாக நீரற்ற வடிவத்தில் காணப்படுவதில்லை, மாறாக அரை அசிட்டாலாகக் காணப்படுகிறது. (ClCH<sub>2</sub>CH(OH))<sub>2</sub>O  
குளோரோ அசிட்டால்டிகைடு என்பது புற்றுநோய் சிகிச்சையில் பயன்படும் ஆண்டினோபிளாசுட்டிக்கு ஐபோசுபாமைட்டு என்ற மருந்தின் வளர்சிதை மாற்ற வேதிப்பொருளாகும். மேலும் ஐபோசுபாமைடில் காணப்படும் சில நச்சுத்தன்மைக்கு இது காரணமாக இருக்கலாம் என்று நம்பப்படுகிறது.
# குளோரோ அசிட்டால்டிகைடு

## தயாரிப்பு

நீரிய வினைல் குளோரைடை குளோரினேற்றம் செய்து நீரேற்ற குளோரோ அசிட்டால்டிகைடைத் தயாரிக்கலாம்.
:ClCH=CH<sub>2</sub> + Cl<sub>2</sub> + H<sub>2</sub>O → ClCH<sub>2</sub>CHO + 2 HCl  
வினைல் அசிடேட்டிலிருந்து அல்லது அசிட்டால்டிகைடை கவனமாக குளோரினேற்றம் செய்வதன் மூலமும் இதை தயாரிக்கலாம். வினைல் அசிட்டேடை புரோமினேற்றம் செய்வதன் மூலம் தொடர்புடைய புரோமோ அசிட்டால்டிகைடு தயாரிக்கப்படுகிறது. இது ஆல்ககாலின் முன்னிலையில் விரைவாக அசிட்டால்களை உருவாக்குகிறது.  
குளோரோஃபார்ம், தொலுயீன் அல்லது கார்பன் டெட்ராகுளோரைடுடன் கொதிநிலை மாறா காய்ச்சி வடித்தல் மூலம் நீரேற்றிலிருந்து நீர் இல்லாத குளோரோ அசிட்டால்டிகைடு தயாரிக்கப்படுகிறது. நீரிலி நிலை குளோரோ அசிட்டால்டிகைடு தலைகீழாக பாலி அசிட்டால்களாக மாறுகிறது..
# அபர்கா பரிசு

**மருத்துவர் ஜுவான் அபர்கா பன்னாட்டு மருத்துவ அறிவியல் விருது** என்பது **அபர்கா பரிசு** (*Abarca Prize*) என்று அழைக்கப்படுகிறது. இது உலகளாவிய முக்கியத்துவம் வாய்ந்த உயிரியலில் மருத்துவக் கண்டுபிடிப்பின் ஆராய்ச்சி மற்றும் கண்டுபிடிப்புகளை அங்கீகரிக்கும் ஒரு விருதாகும்.
# அபர்கா பரிசு

## பின்னணி

2020ஆம் ஆண்டில் *பண்டேசியன் டி இன்வெசுடிகேசன் எச். எம் மருத்துவமனையினால்* உருவாக்கப்பட்டது. இது மக்களின் ஆரோக்கியத்தைப் பாதுகாப்பதற்கும், மேம்படுத்துவதற்கும் அல்லது மறுவாழ்விற்கும் குறிப்பிடத்தக்கப் பங்களிப்பை வழங்கிய ஒரு நபரின் அறிவியல் அல்லது மருத்துவ ஆய்வினை அங்கீகரிக்கும் வகையில் வழங்கப்படுகிறது.  
இந்த விருது 100, 000 யூரோக்கள் மதிப்பில் எசுபானிய அறுவை சிகிச்சை நிபுணர், எச். எம். மருத்துவமனை நிறுவனர் ஜுவான் அபர்கா காம்பாலால் நிறுவப்பட்டது. பண்டேசியன் டி இன்வெசிடிகேசன் எச். எம். மருத்துவமனைகளால் நியமிக்கப்படும் அறிவியல் சமூகத்தின் நடுவர் குழுவினால் விருது தீர்மானிக்கப்படுகிறது.
# அபர்கா பரிசு

## அபர்கா பரிசு

### 2021

அபர்கா விருதின் முதல் விருது வழங்கும் விழா அக்டோபர் 2021-இல் நடைபெற்றது. இந்த விழாவுக்கு ஆறாம் பெலிப்பே மன்னர் தலைமை தாங்கினார். நடுவர் குழுவில் *இன்ஸ்டிடியூடோ டி இன்வெசுடிகேசன்சு பயோமெடிக்காசு டி மாட்ரிட்* (IIBM) நிறுவனப் பேராசிரியரான ஆல்பர்டோ முனோசு தலைமை தாங்கினார். தி லான்செட் ஆசிரியர் ரிச்சர்ட் ஹார்டன், ஐ. சி. எசு. மகேரி மருத்துவமனையின் அறிவியல் இயக்குநர் சில்வியா ஜி. ப்ரியோரி, பாலியோஎந்த்ரோபாலஜிஸ்ட் ஜுவான் லூயிசு அர்சுகா மற்றும் எசுபானியா உயிர் அறவியல் குழுவின் முன்னாள் தலைவர் பெடரிகோ டி மொன்டால்வோ ஆகியோர் இடம்பெற்றிருந்தனர். மனித நோய்த்தொற்றுகள் மற்றும் அவற்றை எதிர்த்துப் போராடும் ஒரு நபரின் திறனை பாதிக்கும் மரபணு மாறுபாடுகள் குறித்து ஆய்வு மேற்கொண்ட பேராசிரியர் ஜீன்-லாரண்ட் காசாநோவாவிற்கு முதல் அபர்கா பரிசு வழங்கப்பட்டது. சிஜெல்லா என்ற பாக்டீரியத்தால் ஏற்படும் இந்த வயிற்றுப்போக்கு நோய் வளர்ந்த நாடுகளில் ஆண்டுதோறும் ஆயிரக்கணக்கான இறப்புகளை ஏற்படுத்துகிறது. முக்கியமாக இது குழந்தைகளைப் பாதிக்கிறது. இந்த ஆண்டு விருதினை தேர்ந்தெடுத்த நடுவர் குழுவில் உறுப்பினர்களாகப் பேராசிரியர்களான ஜுவான் லூயிசு அர்சுயாகா, சில்வியா பிரியோரி, ஜீன்-லாரண்ட் காசநோவா மற்றும் பெடரிகோ டி மொன்டால்வோ ஆகியோர் செயல்பட்டனர். மாட்ரிட் பயோமெடிக்கல் ரிசர்ச் நிறுவனத்தினைச் சேர்ந்த பேராசிரியர் ஆல்பர்டோ முனோசு தலைமை தாங்கினார். இந்த விருதை எசுப்பானிய சுகாதாரத்துறை செயலாளர் சில்வியா கால்சோன் வழங்கினார்.
# அபர்கா பரிசு

## அபர்கா பரிசு

### 2023

பேராசிரியர் டக்ளசு ஏ. மெல்டன், நீரிழிவு நோயைக் குணப்படுத்துவதற்காக மேற்கொண்ட ஆய்விற்காக 2023ஆம் ஆண்டிற்கான அபர்கா பரிசை வென்றார். டக்ளசு ஏ. மெல்டன் ஆர்வர்டு தண்டு உயிரணு நிறுவன இணை இயக்குநராகவும், ஆர்வர்டு ஹியூஸ் மருத்துவ நிறுவன ஆய்வாளராகவும், வெர்டெக்சு மருந்தக நிறுவனத்தில் ஆய்வாளராகவும் உள்ளார்.  
மெல்டனின் ஆராய்ச்சி தண்டு உயிரணுவினை இன்சுலின் உற்பத்தி செய்யும் பீட்டா உயிரணுவாக மாற்றும் செயல்முறையை முன்னெடுத்துள்ளது. இது வகை 1 நீரிழிவு நோய்க்கு உயிரணு மாற்றுச் சிகிச்சையைச் செயல்படுத்த வழி வகுக்கின்றது.
# நோர்டிக்கு மருத்துவப் பரிசு

**நோர்டிக்கு மருத்துவப் பரிசு** (*Nordic Medical Prize*) என்பது மருத்துவ ஆராய்ச்சிக்கான சலூசு அன்சுவர்/உல்ப் நீல்சொன்னேசு (SalusAnsvar/Ulf Nielsonnes) அறக்கட்டளையால் மருத்துவ ஆராய்ச்சிக்கான சுவீடன் பரிசு ஆகும். மருத்துவத்திற்கான நோபல் பரிசிற்கு அடுத்தபடியாக நோர்டிக்கு நாடுகளில் வழங்கப்படும் இரண்டாவது பெரிய மருத்துவ விருதாக இது உள்ளது. மேலும் ஒரு பத்து இலட்சம் சுவீடன் குரோனர் பணப் பரிசும் இந்த விருதில் அடங்கும். இந்த விருது 1998 முதல் வழங்கப்படுகிறது.
# நோர்டிக்கு மருத்துவப் பரிசு

## விருது பெற்றோர்

- 1998-லார்சு வாலெண்டின்
- 1999-பிஜோர்ன் ரைதேவிக்
- 2015-லார்ஸ் எங்கெல்பிரெட்ட்சன், ரோல்ட் பஹ்ர், ஜோன் கார்ல்சன் & மைக்கேல் கெஜார்
- 2016-கெய்கி ஜோன்சு மற்றும் லிசா ரைடன், என்ரிக் குரோன்பெர்க் & ஜோனாசு குகோசன்
- 2017-குன்கில்ட் வால்டேமர் & காஜ் ப்ளென்னோ
- 2018-ஜூலீன் ஆர். ஜியாரத் & பேட்ரிக் ரோர்ஸ்மேன்
# சீசியம் இருபிசுமத்தைடு

**சீசியம் இருபிசுமத்தைடு** (*Cesium dibismuthide*) என்பது CsBi<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பிசுமத்துடன் சீசியத்தைச் சேர்த்து 650 பாகை செல்சியசு வெப்பநிலையில் வினைபுரியச்செய்து விளைபொருளை குளிர்வித்தால் இலேசான் வெள்ளி நிறத்தில் சீசியம் இருபிசுமத்தைடு படிகங்கள் உருவாகின்றன. படிகங்கள் Fd3m இடக்குழுவில் கனசதுரப்படிக வடிவில் Cu<sub>2</sub>Mg கட்டமைப்பைக் கொண்டுள்ளன. சில ஆதாரங்கள் சீசியம் இருபிசுமத்தைடு காற்றுக்கு உணர்திறன் இல்லை ஆனால் ஈரப்பதத்திற்கு சற்று உணர்திறன் கொண்டிருக்கும் என்று சுட்டிக்காட்டுகின்றன.
# மலேசிய பெர்லிஸ் பல்கலைக்கழகம்

<mapframe text="மலேசிய பெர்லிஸ் பல்கலைக்கழகம்" zoom=11 latitude=6.447222 longitude=100.244167>{
"type": "Feature",
"geometry": { "type": "Point", "coordinates": [100.244167, 6.447222] },
"properties": {
"title": "Malaysian University",
"marker-color": "342ad5",
"marker-size": "small",
"marker-symbol": "home"
}
}</mapframe>
**மலேசிய பெர்லிஸ் பல்கலைக்கழகம்** (ஆங்கிலம்:(*Universiti Malaysia Perlis*; மலாய்: *Universiti Pahang Malaysia*) (**UniMAP**) என்பது மலேசியா, பெர்லிஸ், கங்கார்; ஆராவ் நகரங்களில் உள்ள ஒரு பொதுத்துறை பல்கலைக்கழகம்; மற்றும் பல்துறை தொழில்நுட்பப் பல்கலைக்கழகம் ஆகும்.  
தொடக்கத்தில் இந்தப் பல்கலைக்கழகம் **வடக்கு மலேசிய பல்கலைக்கழகப் பொறியியல் கல்லூரி** (ஆங்கிலம்:(*Northern Malaysia University College of Engineering*; மலாய்: *Kolej Universiti Kejuruteraan Utara Malaysia*) (**KUKUM**) எனும் பெயரில் நிறுவப்பட்டது.  
பின்னர் பொறியியல் மற்றும் தொழில்நுட்பத்தில் நிபுணத்துவம் பெற்ற ஒரு தொழில்நுட்ப பல்கலைக்கழகமாகத் தகுதி உயர்த்தப்பட்டது.
# மலேசிய பெர்லிஸ் பல்கலைக்கழகம்

## பொது

இந்தப் பல்கலைக்கழகம் 25 சூலை 2001 அன்று மலேசியாவின் உயர் கல்விக்கான 17-ஆவது பொதுக் கல்வி நிறுவனமாக (வடக்கு மலேசிய பல்கலைக்கழகப் பொறியியல் கல்லூரி) நிறுவப்பட்டது.  
7 பிப்ரவரி 2007 அன்று, வடக்கு மலேசிய பல்கலைக்கழகப் பொறியியல் கல்லூரி ஒரு முழு அளவிலான பல்கலைக்கழகமாக தரம் உயர்த்தப்பட்டு அதன் தற்போதைய மலேசிய பெர்லிஸ் பல்கலைக்கழகம் எனும் பெயரைப் பெற்றது.
# மலேசிய பெர்லிஸ் பல்கலைக்கழகம்

## வரலாறு

2 மே 2002 அன்று பெர்லிஸ் ஆராவ் நகரில் உள்ள ஒரு தற்காலிக வளாகத்தில் அதன் செயல்பாடுகளைத் தொடங்கியது. சிறிது காலத்திற்குப் பிறகு, பாடத்திட்ட மேம்பாடு, கட்டமைப்பு மேம்பாடு மற்றும் மாணவர் சேர்ப்பு நடவடிக்கைகள் தொடங்கின. 2002/2003 கல்வி அமர்வுக்கு 119 மாணவர்களின் முதல் சேர்க்கை 20 சூன் 2002 அன்று தொடங்கியது.  
தொடக்கத்தில் இரண்டு பாடத் திட்டங்களை வழங்கிய மலேசிய பெர்லிஸ் பல்கலைக்கழகம்; தற்போது ஏறக்குறைய 10,000 மாணவர்களுக்கு கல்வி வசதிகளை வழங்கி வருகிறது. ஆறு பட்டையத் துறைகள், 37 இளங்கலை பட்டப்படிப்புகள், 20 முதுகலை பட்டப்படிப்புகள், பன்னிரண்டு தத்துவவியல் ஆய்வுகள்; ஆகியவற்றை வழங்கி வருகிறது.  
தீபகற்ப மலேசியாவின் வடக்கில் அமைந்துள்ள மலேசிய பெர்லிஸ் பல்கலைக்கழகம்; பெர்லிஸ் மாநிலத்தின் 30 இடங்களில் தன் துணைக் கல்வி வளாகங்களைக் கொண்டுள்ளது.
# மலேசிய பெர்லிஸ் பல்கலைக்கழகம்

## தரவரிசைகள்

| 2013 | 201-250 | ஆசிய பல்கலைக்கழகத் தரவரிசை |  |
| --- | --- | --- | --- |
| 2014 | 201-250 | ஆசிய பல்கலைக்கழகத் தரவரிசை |  |
| 2015 | 201-250 | ஆசிய பல்கலைக்கழகத் தரவரிசை |  |
| 2016 | 201-250 | ஆசிய பல்கலைக்கழகத் தரவரிசை |  |
| 2017 | 221-230 | ஆசிய பல்கலைக்கழகத் தரவரிசை |  |
| 2018 | 221 | ஆசிய பல்கலைக்கழகத் தரவரிசை |  |
| 2019 | 201 | ஆசிய பல்கலைக்கழகத் தரவரிசை |  |
| 2020 | 701-750 | ஆசிய பல்கலைக்கழகத் தரவரிசை | } |
# மலேசிய பெர்லிஸ் பல்கலைக்கழகம்

## இணைப் பல்கலைக்கழ்கங்கள்

- மலேசிய துன் உசேன் ஓன் பல்கலைக்கழகம் (UTHM)
- மலேசிய மலாக்கா தொழில்நுட்ப பல்கலைக்கழகம் (UTeM)
- மலேசிய பகாங் பல்கலைக்கழகம் (UMP)
# பேராவூரணி பெரிய குளம்

**பேராவூரணி பெரிய குளம்** (*Peravurani periya kulam*) என்பது இந்தியாவின், தமிழ்நாட்டின், தஞ்சாவூர் மாவட்டம், பேராவூரணி என்ற ஊரில் அமைந்துள்ள ஒரு ஏரியாகும். இந்த ஏரி பேராவூரணி வட்டத்தில் பத்துக்கும் மேற்போட்ட சிற்றூர்களை இணைக்கும் விதமாக பெரியாக உள்ளது. இது 564 ஏக்கர் பரப்பளவு கொண்டது. இந்த ஏரியில் இருந்து 5,500 ஏக்கர் நிலம் பாசண வசதி பெறுகிறது.  
வெகுகாலமாக தூர்வாரப்படாமல் நீரின்றி வரண்டிருந்ததாக பேராவூரணி பெரிய குளம் இருந்தது. கஜா புயலுக்குப் பிறகு மக்களின் வாழ்வாதாரத்தை மீட்டெருக்கும் ஒரு பகுதியாக இக்குளத்தை தூர்வார பேராவூரணியையும் அதைச் சுற்றியுள்ள பகுதிகளைச் சேர்ந்த இளைஞர்கள் முடிவு செய்தனர். அதற்காக *கடைமடை பகுதி ஒருங்கிணைந்த விவசாயிகள் சங்கம்* என்ற அமைப்பை உருவாக்கி ஏரியைத் தூர்வாரி ஆழப்படுத்தினர்.
# சுவீடன் மருத்துவச் சங்கம்

**சுவீடன் மருத்துவச் சங்கம் அல்லது சுவீடன் மருத்துவச் சமூகம்** (*Swedish Medical Society*; Svenska Läkresällskapet) என்பது சுவீடன் மருத்துவர்களால் தோற்றுவிக்கப்பட்ட ஒரு தன்னாட்சி, அறிவியல் தொழில்முறை அமைப்பாகும். சுகாதாரப் பராமரிப்பில் ஆராய்ச்சி, கல்வி மற்றும் தரத்தை மேம்படுத்துவதே இதன் நோக்கமாகும்.  
நுண்ணுயிரியல் அல்லது சுகாதாரத்தில் குறிப்பிடத்தக்கப் பங்களிப்புகளைச் செய்த ஒரு விஞ்ஞானிக்கு ஒவ்வொரு பத்து வருடங்களுக்கும் இச்சங்கம் பாஸ்டர் பதக்கத்தை வழங்குகிறது. இச்சமூகத்தின் அசல் பதக்கம் 1892ஆம் ஆண்டில் லூயிஸ் பாஸ்டரின் பிறந்தநாளில் பாஸ்டருக்கு வழங்கப்பட்டது. மேலும் தசாப்த விருது 1900- இல் தொடங்கப்பட்டது.
# சுவீடன் மருத்துவச் சங்கம்

## அமைப்பு

சுவீடன் மருத்துவச் சங்கம் 1808ஆம் ஆண்டில் ஜேக்கப் பெர்செலியசு, ஜோனாசு என்ரிக் கிசுட்ரன், எரிக் கேடேலியசு, ஆண்டர்சு ஜோகன் காக்சுட்ரோமர், கார்ல் பிரெட்ரிக் வான் சூல்சென்ஹெய்ம், எரிக் கார்ல் டிராப்வென்பெல்ட் மற்றும் என்ரிக் கான் ஆகியோரால் நிறுவப்பட்டது. நோர்டிக் நாட்டில் மருத்துவத்தில் பட்டம் பெற்றவர்கள், வேறு இடங்களில் மருத்துவத்தில் பட்டம் பெற்று, சுவீடனில் பயிற்சி பெற உரிமம் பெற்றவர்கள் அல்லது சுவீடனில் உள்ள மருத்துவ பீடத்தில் முனைவர் பட்டம் பெற்றவர்களும் முழு உறுப்பினர்களாகத் தகுதி பெற்றுள்ளனர்.  
2022ஆம் ஆண்டில், 20,000க்கும் மேற்பட்ட உறுப்பினர்கள் இருந்தனர்.
# ஜே. அல்லின் டெய்லர் பன்னாட்டு மருத்துவ பரிசு

**ஜே. அல்லின் டெய்லர் பன்னாட்டு மருத்துவப் பரிசு** (*J. Allyn Taylor International Prize in Medicine*) ஐக்கிய இராச்சியத்தில் இலண்டனில் உள்ள மேற்கத்திய ஒன்ராறியோ பல்கலைக்கழக இராபர்ட் ஆராய்ச்சி நிறுவனம், மருத்துவத்திற்காக ஜே. அல்லின் டெய்லர் பன்னாட்டு மருத்தவப் பரிசினை நிறுவியுள்ளது. இந்தப் பரிசு தனிநபருக்கோ நிறுவனத்தின் முக்கிய ஆராய்ச்சிப் பகுதிகளில் ஒன்றில் அடிப்படை அல்லது மருத்துவ ஆராய்ச்சித் துறையில் குறிப்பிடத்தக்கப் பங்களிப்புகளைச் செய்த தனிநபர்களுக்கோ வழங்கப்படுகிறது.
**பரிசு பெற்றவர்கள்**  
| 2018 | இசுத்வான் மோடி |
| --- | --- |
| 2017 | வி. வீ. யோங் |
| 2016 | இசுடீபன் டி. கோல்கேட் & மால்கம் சியர்சு |
| 2015 | சஞ்சீவ் எசு. கம்பீர் |
| 2014 | வர்ஜீனியா எம். ஒய். லீ & ஜான் கியூ ட்ரோஜனோவ்ஸ்கி |
| 2013 | சலீம் யூசுப் |
| 2012 | வி. ரெக்கி எட்ஜர்டன் |
| 2011 | ருடால்ப் ஜேனிஷ் |
| 2010 | சார்லசு டெகார்லி |
| 2009 | கேரேட் பிட்சுஜெரால்ட் |
| 2008 | மைக்கேல் கிரீன்பெர்க் & ரோஜர் நிக்கோல் |
| 2007 | ரோரி காலின்சு |
| 2006 | மார்க் ஐ. கிரீன் |
| 2005 | ரோஜர் சியன் |
| 2004 | ரால்ப் வெய்சுலெடர் |
| 2003 | இர்விங் வெய்சுமேன் |
| 2002 | கிரேம் பெல், சி. ரொனால்ட் கான் & அகே லெர்ன்மார்க் |
| 2001 | எரிக் லேண்டர் & கிரெய்க் வெண்டர் |
| 2000 | டோனி காண்டர், அந்தோணி பாவ்சன் & ஜோசப் சிலெசிங்கர் |
| 1999 | யூடா போக்மேன் & மைக்கேல் அந்தோனி கிம்ப்ரோன் இளையோர் |
| 1998 | கிரேம் பைடர் & சார்லசு மிசுட்ரேட்டா |
| 1997 | பெர்னார்ட் மாசு, மைக்கேல் ஓல்ட்சுடோன் & பெர்னார்டு ரோய்சுமேன் |
| 1996 | கோரி குட்மேன் & தாமசு ஜெசெல் |
| 1995 | ஜாக் மில்லர் & ஜொனாதன் ஸ்ப்ரண்ட் |
| 1994 | ஜேம்சு எப். குசெல்லா & நான்சி வெக்சுலர் |
| 1993 | என்றி பார்னெட், யூஜின் பிரவுன்வால்ட் & லூயிசு லாசக்னா |
| 1992 | போ. கே. சீசுஜோ |
| 1991 | ஹக் மெக்டெவிட் |
| 1990 | சாலமன் சினைடர் |
| 1989 | லாரன்சு க்ரூக்சு & அலெக்சாண்டர் மார்குலிஸ் |
| 1988 | பிரேசர் மசுடர்டு & மரியன் பாக்கம் |
| 1987 | பீட்டர் ஆர்மிடேஜ், ஆல்வன் பைன்சுடீன் & டேவிட் சாக்கெட் |
| 1986 | டேவிட் போவன் |
| 1985 | ஜியான் பிரான்சுவா போரெல் |
# கான்சு ஆரோன்சன்

**கான்சு ஆரோன்சன்** (*Hans Aronson*; 28 நவம்பர் 1865&#x2D; மார்ச் 1919) ஒரு செருமன் குழந்தை மருத்துவர் மற்றும் நுண்ணுயிரியலாளர் ஆவார். நுண்ணுயிரியல் மற்றும் நோயெதிர்ப்புத் திறனுக்கான ஆரோன்சன் பரிசு இவரது விருப்பப்படி நிறுவப்பட்டது. இது 1921 முதல் வழங்கப்படுகிறது. 1970 முதல், இந்தப் பரிசு பெர்லின் பேரவையினால் வழங்கப்படுகிறது.
# கான்சு ஆரோன்சன்

## ஆராய்ச்சி

ஆரோன்சன் கோனிக்சுபெர்க்கில் பிறந்தார். இவர் கோனிக்சுபெர்க் மற்றும் பெர்லினில் மருத்துவம் பயின்றார். மேலும் ஒரு மாணவராக, இவர் பால் எர்லிச் உதவியாளராக ஆனார். ஆரோன்சன் முக்கியமாக நுண்ணுயிரியலிலும் தெளியவியலிலும் ஆர்வமுடையவராக இருந்தார். 1886ஆம் ஆண்டில் பால் எர்லிச்சை தனது முனைவர் பட்ட ஆலோசகராகக் கொண்டு முனைவர் பட்டம் பெற்றார். 1890 முதல் 1891 வரை பெர்லின்-வெட்டிங்கில் உள்ள குழந்தைகள் மருத்துவமனையில் பணியாற்றினார். 1893ஆம் ஆண்டில், செரிங் ஏ. ஜியில் புதிதாக நிறுவப்பட்ட பாக்டீரியாலஜி துறையின் முதல் இயக்குநரானார். இங்கு திப்தீரியாவிற்கு எதிரான வணிக ரீதியாக தயாரிக்கப்பட்ட முதல் வெற்றிகரமான தொண்டை அழற்சி நோய் நஞ்செதிரி எதிர் ஊனீரை இவர் உருவாக்கினார். இது பெரும்பாலும் எமில் அடால்ப் வான் பெர்ரிங்கின் ஆய்வினை அடிப்படையாகக் கொண்டது. ஆனால் பெர்ரிங் ஆய்விற்குப் போட்டியாக உள்ளது. 1902ஆம் ஆண்டில், இசுட்ரெப்டோகாக்கசுக்கு எதிராக எதிர் ஊனீருக்கான ஒரு புதிய உற்பத்தி முறையை இவர் உருவாக்கினார். 1909ஆம் ஆண்டில் செரிங்கை விட்டு வெளியேறிய தொண்டை அழற்சி, தொண்டை அடைப்பு நோய் எதிர்ப்பு மருந்து மற்றும் காசநோய் குறித்த தனது ஆராய்ச்சியைத் தொடர்ந்தார்.
# கான்சு ஆரோன்சன்

## இறப்பு

ஆரோன்சன் திரெசுடனில் இறந்தார். பெர்லினில் உள்ள யூத வெய்சென்சி கல்லறையில் அடக்கம் செய்யப்பட்டார்.
# பூபிசு ஓபிசுதோடான்

***பூபிசு ஓபிசுதோடான்*** (*Boophis opisthodon*) என்பது மான்டெல்லிடே குடும்பத்தைச் சேர்ந்த ஒரு தவளை சிற்றினம் ஆகும். இது மடகாசுகரில் மட்டுமே காணப்படும் அகணிய உயிரி. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள், மிதவெப்ப மண்டல அல்லது வெப்பமண்டலம் ஈரமான தாழ் நிலக் காடுகள், சதுப்பு நிலங்கள், நன்னீர் சதுப்பு நிலங்கள், பெரிதும் சீரழிந்த காடுகள் ஆகும்.
# கங்கை வடிநிலம்

**கங்கை வடிநிலம்** (Ganges Delta) இதனை *கங்கை-பிரம்மபுத்திரா வடிநிலம்* என்றும் அழைப்பர். இவ்வடிநிலம் கிழக்கு இந்தியாவின் வங்காளப் பகுதிகளான இந்தியாவின் மேற்கு வங்காளம் மாநிலம் மற்றும் வங்காளதேசத்தில் அமைந்துள்ளது. இது உலகின் பெரிய வடிநிலங்களில் ஒன்றாகும்.கங்கை ஆறு, ஊக்லி ஆறு, பத்மா ஆறு, மேகனா ஆறு, பிரம்மபுத்திரா ஆறு முதலிய ஆறுகள் இவ்வடிநிலம் வழியாக வங்காள விரிகுடா கடலில் கலக்கிறது.
# கங்கை வடிநிலம்

## புவியியல்

கங்கை வடிநிலத்தின் பரப்பளவு அதிகாமானது மற்றும் இவ்வடிநிலத்தின் பெரும்பகுதிகள் வங்காளதேசம் மற்றும் மேற்கு வங்காளத்தில் அமைந்துள்ளது.திபெத், இந்தியா, நேபாளம் மற்றும் பூடான் பகுதிகளிலிருந்து வரும் ஆற்று நீரின் 67% வங்காளதேசம் வழியாகவும்; 33% ஆற்று நீர் மேற்கு வங்காளம் வழியாக வங்காள விரிகுடாவில் கலக்கிறது. இவ்வடிநிலம் வண்டல் மண் கொண்டுள்ளதால், இவ்வடிநிலத்தில் பயிர்கள் செழிப்பாக வளர்கிறது. கங்கை-பிரம்மபுத்திரா வடிநிலப் பகுதிகளில் ஏற்படும் ஆற்று வெள்ளம் மற்றும் சூறாவளி புயல் மழை வெள்ளங்களால், மண் அரிப்பு ஏற்பட்டு, நிலப்பகுதிகள் தீவுகளாக காட்சியளிக்கிறது.
# கங்கை வடிநிலம்

## மக்கள் தொகை

கங்கை-பிரம்மபுத்திரா வடிநிலப்பகுதிகளின் மக்கள் தொகை ஏறத்தாழ 280 மில்லியன் ஆகும். அதில் 180 மில்லியன் மக்கள் வங்காளதேசத்திலும்; 100 மில்லியன் மக்கள் மேற்கு வங்காள மாநிலத்திலும் உள்ளனர். இவ்வடிநிலப் பகுதிகளில் மக்கள்தொகை அடர்த்தி மிகஅதிக அளவில் உள்ளது.  
தென்மேற்கு பருவ மழை மற்றும் வடகிழக்கு பருவ மழையின் போது இவ்வடிநிலப் பகுதிகளின் ஆறுகளில் ஏற்படும் பலத்த மழை வெள்ளத்தால் வங்காளதேச மக்கள் பெரும் இன்னல் ஆளாவதுடன், மண் அரிப்பு ஏற்படுகிறது.
# கங்கை வடிநிலம்

## காட்டுயிர்கள்

கங்கை-பிரம்மபுத்திரா வடிநிலப் பகுதியும், வங்காள விரிகுடாவை இணைக்கும் பகுதியில் உவர் நீர் கொண்ட சுந்தரவன சதுப்பு நிலக்காடுகளில் வங்காளப் புலிகள், முதலைகள் போன்ற விலங்குகளும், சணல் தாவரங்களும், சதுப்பு நிலத் தாவரங்களும் அதிகம் உள்ளது. மேலும் இப்பகுதியில் மீன் பிடி தொழிலும் நடைபெறுகிறது.
# கங்கை வடிநிலம்

## பொருளாதாரம்

கங்கை-பிரம்மபுத்திரா வடிநிலப் பகுதிகளில் நெல், கரும்பு, கோதுமை போன்ற தானியங்களை விளைவிப்பதுடன், ஆடு, மாடு போன்ற கால்நடை வளர்ப்புத் தொழில் மற்றும் மீன் பிடித் தொழில்களே இவ்வடிநில மக்களின் முதன்மை பொருளாதாரமாக உள்ளது. மேலும் சணல் செடிகளை வளர்த்து, சாக்குப் பைகள் உற்பத்தி செய்யப்படுகிறது.
# கங்கை வடிநிலம்

## தட்ப வெப்பம்

கங்கை வடிநிலப் பகுதியில் ஆண்டுக்கு வரை மழை பொழிகிறது. கோடையில் அதிக வெப்பமும்; குளிர்காலத்தில் மிதமாக குளிரும் உள்ளது.
# கங்கை வடிநிலம்

## தட்ப வெப்பம்

### புயல்கள் மற்றும் வெள்ளம்

பொதுவாக இவ்வடிநிலப்பகுதிகளில் ஆண்டுதோறும் ஏற்படும் புயல் மற்றும் வெள்ளத்தால் பல மக்கள் கொல்லப்படுகின்றனர். 1970 போலா புயல் வெள்ளத்தால் 5,00,000 மக்கள் கொல்லப்பட்டனர் மற்றும் 1,00,000 மக்கள் காணமல் போயினர்.1991ஆம் ஆண்டில் உண்டான புயலில் 1,39,000 மக்கள் கொல்லப்பட்டனர் மற்றும் கணக்கற்றவர்கள் வீடுகள் இழந்தனர்.
# வெண்கண் ஒளிர் கண் தவளை

**வெண்கண் ஒளிர் கண் தவளை** (*White-lipped bright-eyed frog*)(*பூபிசு அல்பிலாப்ரிசு-Boophis albilabris*) என்பது *மான்டெல்லிடே* குடும்பத்தைச் சேர்ந்த ஒரு தவளை சிற்றினம் ஆகும்.
# வெண்கண் ஒளிர் கண் தவளை

## விளக்கம்

வெண்கண் ஒளிர் கண் தவளை பெரிய அளவிலான மரத் தவளை ஆகும். ஆண் தவளை 73 மில்லி மீட்டர் வரையிலும், பெண் தவளை 81 மில்லி மீட்டர் வரையிலும் வளரக்கூடியது. பிற்பகுதி நிறம் பச்சை, பச்சை-சாம்பல் அல்லது பழுப்பு நிறத்திலும், சில நேரங்களில் பழுப்பு நிற புள்ளிகள் (குறிப்பாக பெண்களில்) கொண்டு காணப்படும்.
# வெண்கண் ஒளிர் கண் தவளை

## வாழிடம்

வெண்கண் ஒளிர் கண் தவளை மடகாசுகரில் மட்டுமே காணப்படும் அகணிய உயிரி. இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள், மிதவெப்ப அல்லது வெப்ப மண்டலம் ஈரமான மலைக் காடுகள், ஆறுகள், ஆற்றிடை வெளிகள் மற்றும் பெரிதும் பாதிக்கப்பட்ட காடுகள் ஆகும். இது வாழிட இழப்பால் அச்சுறுத்தப்படுகிறது.
# கொலம்பினா (புறா)

**கொலம்பினா** (*Columbina*) என்பது புதிய உலகில் வாழும் கொலம்பிடே குடும்பத்தைச் சேர்ந்த சிறிய புறாக்களின் பேரினமாகும். இவை தென் ஐக்கிய நாடுகளில் தென் அமெரிக்காவிலிருந்து நடு அமெரிக்காவிலும் தென் அமெரிக்காவில் பெரும்பகுதியிலும் காணப்படுகின்றன. கொலம்பினா புறாக்கள் பொதுவாக இணையாகவோ சிறிய மந்தைகளாகவோ காணப்படுகின்றன. பொதுவாக இவை திறந்த வெளிப்பகுதிகளில் காணப்படுகின்றன. இவை பழுப்பு நிறக் கருவிழிகள் மற்றும் இளஞ்சிவப்பு கால்களைக் கொண்டுள்ளன. பறக்கும் போது, சில சிற்றினங்களின் இறக்கைகளில் செம்பழுப்பு நிறத்தில் தனித்துவமான ஒளிர்தலைக் கொண்டுள்ளன. பிற சிற்றினங்கள் கருப்பு மற்றும் வெள்ளை இறக்கை வடிவங்களைக் கொண்டுள்ளன.  
இந்தப் பேரினம் 1825ஆம் ஆண்டில் செருமன் இயற்கை ஆர்வலர் ஜோகன் பாப்டிசுட் வான் இசுபிக்சால் அறிமுகப்படுத்தப்பட்டது. இந்தப் பெயர் இலத்தீன் மொழியான *கொலம்பினசு* என்பதிலிருந்து வந்தது. இதன் பொருள் "புறா" அல்லது "புறா போன்றது" என்பதாகும். 1841ஆம் ஆண்டில் இங்கிலாந்து விலங்கியல் நிபுணர் ஜோர்ஜ் இராபர்ட் கிரே என்பவரால் இதன் மாதிரி இனம் *கொ. இசுட்ரெபிட்டான்சு* அறிவிக்கப்பட்டது. இந்த உயிரலகு இப்போது பிகுய் தரை புறா *கொலம்பினா இசுட்ரெபிடான்சு* சிற்றினத்தின் துணையினமாகக் கருதப்படுகிறது.  
இப்பேரினத்தின் கீழ் ஒன்பது சிற்றினங்கள் உள்ளன.  
- இன்கா புறா, *கொலம்பினா இன்கா*
- செதில் புறா, *கொலம்பினா இசுகம்மட்டா*
- தரை புறா, *கொலம்பினா பாசாரினா*
- வெண்மார்பு தரை புறா, *கொலம்பினா மினுட்டா*
- ஈக்வடோரிய தரை புறா, *கொலம்பினா பக்லி*
- ரூடி தரை புறா, *கொலம்பினா தல்பாக்கோட்டி*
- பிகுய் தரை புறா,*கொலம்பியா பிகுய்*
- குரோக்கிங் தரை புறா *கொலம்பினா குரூசியானா*
- நீலக் கண் தரை புறா, *கொலம்பினா சயனோபிசு*
# இ. இரவிக்குமார்

**இ. இரவிக்குமார்** (*E. Ravikumar*, இறப்பு:26, பெப்ரவரி, 2014) என்பவர் ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர்1991ஆம் ஆண்டில் நடந்த சட்டமன்றத் தேர்தலில், திருவள்ளுவர் தொகுதியிலிருந்து, அண்ணா திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
இரவிக்குமார் சென்னை மணலி புதுநகர் அருகே நாப்பாளையம் பகுதியை பூர்வீகமாக கொண்டவர். திருவள்ளூர் மாவட்டம், பொன்னேரி அருகே உள்ள திருவேங்கடாபுரம் பகுதியில் வசித்து வந்தார். 1991ஆம் ஆண்டில் நடந்த சட்டமன்றத் தேர்தல்களில், திருவள்ளுவர் தொகுதியிலிருந்து, அண்ணா திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். அதே காலகட்டத்தில் திண்டுக்கல் சட்டமன்றத் தொகுதி உறுப்பினராக இருந்த நிர்மலாவை திருமணம் செய்து கொண்டார். கட்சியில் திருவள்ளூர் வடக்கு மாவட்ட எம்.ஜி.ஆர் மன்ற இணைச் செயலாளராக இருந்தார்.  
2014 பெப்ரவரி 26 அன்று இவர் ஒட்டிச் சென்ற மகிழுந்தில் ஏற்பட்ட விபத்தில் இறந்தார். உடன் பயணித்த அவரது மனைவி நிர்மலா படுகாயம் அடைந்தார்.
# பா. நிர்மலா

**பா. நிர்மலா** (*B. Nirmala*) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர்1991ஆம் ஆண்டில் நடந்த சட்டமன்றத் தேர்தலில், திண்டுக்கல் சட்டமன்றத் தொகுதியிலிருந்து, அண்ணா திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
1991ஆண்டு திருவள்ளூர் சட்டமன்றத் தொகுதி உறுப்பினராக தேர்ந்தெடுக்கப்பட்டிருந்த இ. இரவிக்குமாரை நிர்மலா திருமணம் செய்து கொண்டார். இவர்கள் திருவள்ளூர் மாவட்டம், பொன்னேரி அருகே உள்ள திருவேங்கடாபுரம் பகுதியில் வசித்து வந்தனர்.  
2014 பெப்ரவரி 26 அன்று இவரது கணவர் இரவிக்குமார் ஒட்டிச் சென்ற மகிழுந்தில் ஏற்பட்ட விபத்தில் இறந்தார். உடன் பயணித்த நிர்மலா படுகாயம் அடைந்தார்.
# மலேசிய துன் உசேன் ஓன் பல்கலைக்கழகம்

1.853056, 103.086389
<mapframe text="மலேசிய துன் உசேன் ஓன் பல்கலைக்கழகம் அமைவிடம்" zoom=14 latitude=1.853056 longitude=103.086389>{
"type": "Feature",
"geometry": { "type": "Point", "coordinates": [103.086389, 1.853056] },
"properties": {
"title": "Malaysian University",
"marker-color": "228b22",
"marker-size": "medium",
"marker-symbol": "landmark"
}
}</mapframe>
**மலேசிய துன் உசேன் ஓன் பல்கலைக்கழகம்** (ஆங்கிலம்:(*Tun Hussein Onn University of Malaysia*; மலாய்: *Universiti Tun Hussein Onn Malaysia*) (**UTHM**) என்பது மலேசியா, ஜொகூர், பத்து பகாட், பாரிட் ஜாவா புறநகர்ப் பகுதியில் உள்ள ஒரு பொதுத்துறை பல்கலைக்கழகம்; மற்றும் பல்துறை தொழில்நுட்பப் பல்கலைக்கழகம் ஆகும்.  
தொடக்கத்தில் இந்தப் பல்கலைக்கழகம் **துன் உசேன் ஓன் தொழில்நுட்பக் கழகம்** (ஆங்கிலம்:(*Tun Hussein Onn Institute of Technology*; மலாய்: *Institut Teknologi Tun Hussein Onn*) (**ITTHO**) எனும் பெயரில் நிறுவப்பட்டது. பின்னர் அதன் பெயர் துன் உசேன் ஓன் தொழில்நுட்ப பல்கலைக்கழகக் கல்லூரி (ஆங்கிலம்:(*Tun Hussein Onn University College of Technology*; மலாய்: *Kolej Universiti Teknologi Tun Hussein Onn*) (**KITTHO**) என மாற்ரப்பட்டது.
# மலேசிய துன் உசேன் ஓன் பல்கலைக்கழகம்

## பொது

இந்தப் பல்கலைக்கழகம் 2007-ஆம் ஆண்டில், முழு பல்கலைக்கழகத் தகுதிக்கு தரம் உயர்த்தப்பட்டது. மலேசிய துன் உசேன் ஓன் பல்கலைக்கழகம் என்ற பெயர் அப்போதைய மலேசிய கல்வி அமைச்சர் இசாமுடின் உசேன் அவர்களால் அதிகாரப்பூர்வமாகச் சூட்டப்பட்டது. மலேசிய தொழில்நுட்ப பல்கலைக்கழகங்களின் வலையமைப்பில் (*Malaysian Technical University Network*) (**MTUN**) ஓர் உறுப்பினராகவும் உள்ளது.
# மலேசிய துன் உசேன் ஓன் பல்கலைக்கழகம்

## வரலாறு

16 செப்டம்பர் 1993-இல் மலேசிய துன் உசேன் ஓன் பல்கலைக்கழகத்தின் வரலாறு தொடங்கியது. மலேசிய துன் உசேன் ஓன் பல்கலைக்கழகம் முன்பு பல்நுட்பியல் பயிற்றுநர் பயிற்சி மையம் *(Polytechnic Staff Training Center)* என அழைக்கப்பட்டது.  
பல்வேறு பொறியியல் துறைகளில் பல்நுட்பியல் பயிற்றுநர்களுக்குப் பயிற்சி அளிப்பதே அந்த மையத்தின் முக்கிய நோக்கமாகும். அந்தப் பயிற்சி மையத்தை மலேசிய தொழில்நுட்ப பல்கலைக்கழகம் மற்றும் மலேசிய கல்வி அமைச்சு ஆகிய இரு கல்விசார் அமைப்புகளும் கூட்டாக நிர்வகித்தன.
# மலேசிய துன் உசேன் ஓன் பல்கலைக்கழகம்

## வரலாறு

### பல்நுட்பியல் பயிற்றுநர் பயிற்சி மையம்

மூன்று ஆண்டுகளுக்குப் பிறகு, பல்நுட்பியல் பயிற்றுநர் பயிற்சி மையம்; துன் உசேன் ஓன் தொழில்நுட்பக் கழகம் என மேம்படுத்தப்பட்டது. 27 செப்டம்பர் 2000 அன்று, மலேசிய அரசாங்கம் அந்தக் கழகத்திற்கு ஒரு பல்கலைக்கழக-கல்லூரி தகுதிய வழங்க ஒப்புக்கொண்டபோது, அந்தக் கழகம் மற்றொரு மைல்கல்லை எட்டியது.  
அதன் பெயர் துன் உசேன் ஓன் தொழில்நுட்ப பல்கலைக்கழகக் கல்லூரி *(Kolej Universiti Teknologi Tun Hussein Onn)* (**KITTHO**) என மாற்றம் கண்டது. மலேசிய அரசாங்கம், 20 செப்டம்பர் 2006 அன்று, பல்கலைக்கழகக் கல்லூரிக்கு முழு பல்கலைக்கழகத் தகுதியை வழங்க ஒப்புக்கொண்டது. மற்றும் அதன் பெயரை மலேசிய துன் உசேன் ஓன் பல்கலைக்கழகம் என மாற்றுவதற்கும் ஒப்புதல் வழங்கியது.
# மலேசிய துன் உசேன் ஓன் பல்கலைக்கழகம்

## பெயர் மாற்றங்கள்

- பல்நுட்பியல் பயிற்றுநர் பயிற்சி மையம் - *(Pusat Latihan Politeknik)* (**PLSP**) - 1993
- துன் உசேன் ஓன் தொழில்நுட்பக் கழகம் - *(Institut Teknologi Tun Hussein Onn)* (**ITTHO**) - 1996
- துன் உசேன் ஓன் தொழில்நுட்ப பல்கலைக்கழகக் கல்லூரி - *(Kolej Universiti Teknologi Tun Hussein Onn)* (**KUiTTHO**) - 2000
- துன் உசேன் ஓன் தொழில்நுட்ப பல்கலைக்கழகம் - *(Universiti Tun Hussein Onn Malaysia)* (**UTHM**) - 2007
# மலேசிய துன் உசேன் ஓன் பல்கலைக்கழகம்

## இணைப் பல்கலைக்கழ்கங்கள்

- மலேசிய மலாக்கா தொழில்நுட்ப பல்கலைக்கழகம் (UTeM)
- மலேசிய பகாங் பல்கலைக்கழகம் (UMP)
- மலேசிய பெர்லிஸ் பல்கலைக்கழகம் (UniMAP)
# மலேசிய துன் உசேன் ஓன் பல்கலைக்கழகம்

## தரவரிசைகள்

| 2012 | 251-300 | ஆசிய பல்கலைக்கழகத் தரவரிசை |  |
| --- | --- | --- | --- |
| 2013 | 251-300 | ஆசிய பல்கலைக்கழகத் தரவரிசை |  |
| 2014 | 251-300 | ஆசிய பல்கலைக்கழகத் தரவரிசை |  |
| 2015 | 251-300 | ஆசிய பல்கலைக்கழகத் தரவரிசை | } |
# அரவாக் மக்கள்

**அரவாக் மக்கள்** (Arawak), அமெரிக்க முதற்குடிமக்களில் ஒரு இனக்குழுவினர் ஆவர்.. இம்மக்கள் தென் அமெரிக்கா முதல் கரிபியன் தீவுகளின் பெரிய அண்டிலிசு மற்றும் சிறிய அண்டிலிசு வரை வாழ்கின்றனர். இம்மக்கள் அரவாக் மொழியை பேசுகின்றனர்..
# அரவாக் மக்கள்

## வரலாறு

1492ஆம் ஆண்டில் ஸ்பானிய கடலோடிகள் முதன்முதலில் பகாமாசு, கியூபா, லா எசுப்பானியோலா (தற்கால டொமினிக்கன் குடியரசு மற்றும் வெர்ஜின் தீவுகள்) தீவுகளை அடைந்தனர். பின்னர் 1493ஆம் ஆண்டில் புவேர்ட்டோ ரிக்கோ தீவை அடைந்து அங்குள்ள தெனோ இன பூர்வகுடிப் பெண்கள் மீது பாலியல் துன்புறுத்தல்கள் செய்து, அடிமைப்படுத்தினர்.
# மலேசிய தொழில்நுட்ப பல்கலைக்கழகங்களின் வலையமைப்பு

**மலேசிய தொழில்நுட்ப பல்கலைக்கழகங்களின் வலையமைப்பு** (மலாய்: *Rangkaian Universiti-Universiti Teknikal Malaysia*; ஆங்கிலம்: *Malaysian Technical University Network*) (**MTUN**) என்பது மலேசியாவின் தொழில்நுட்ப பல்கலைக்கழகங்களின் ஒரு வலையமைப்பைக் குறிப்பிடுவதாகும். தற்போது மலேசியாவில் உள்ள நான்கு தொழில்நுட்ப பல்கலைக்கழகங்கள் இந்த வலையமைப்பில் உறுப்பியம் பெற்றுள்ளன.  
முன்னர் இந்த அமைப்பு மலேசிய தொழில்நுட்ப பல்கலைக்கழகக் கல்லூரிகளின் வலையமைப்பு *(Technical University College Network of Malaysia)* (**TUCN**) என்று அழைக்கப்பட்டது. இந்த அமைப்பு 2006-ஆம் ஆண்டில் அறிமுகம் செய்யப்பட்டது.
# மலேசிய தொழில்நுட்ப பல்கலைக்கழகங்களின் வலையமைப்பு

## பொது

பிப்ரவரி 2007 இல், **மலேசிய தொழில்நுட்ப பல்கலைக்கழகக் கல்லூரிகளின் வலையமைப்பு** என்பது **மலேசிய தொழில்நுட்ப பல்கலைக்கழகங்களின் வலையமைப்பு** என மாற்றம் கண்டது.  
2007-ஆம் ஆண்டில் மலேசியாவில் இயங்கிய நான்கு தொழில்நுட்பக் கல்லூரிகளின் தரநிலைகள், பல்கலைக்கழகத் தகுதிக்கு தரம் உயர்த்தப்பட்டதால், அவை ஒன்றிணைந்து இருந்த வலையமைப்பின் பெயரிலும் மாற்றம் ஏற்பட்டது.
# மலேசிய தொழில்நுட்ப பல்கலைக்கழகங்களின் வலையமைப்பு

## தொழில்நுட்ப பல்கலைக்கழகங்கள்

| மலேசிய துன் உசேன் ஓன் பல்கலைக்கழகம்
*(Universiti Tun Hussein Onn Malaysia)* (**UTHM**) | ஜொகூர் | மலேசியா |  |
| --- | --- | --- | --- |
| மலேசிய பெர்லிஸ் பல்கலைக்கழகம்
*(Universiti Malaysia Perlis)* (**UniMAP**) | பெர்லிஸ் | மலேசியா |  |
| மலேசிய மலாக்கா தொழில்நுட்ப பல்கலைக்கழகம்
*(Universiti Teknikal Malaysia Melaka)* (**UTeM**) | மலாக்கா | மலேசியா |  |
| மலேசிய பகாங் பல்கலைக்கழகம்
*(Universiti Malaysia Pahang Al-Sultan Abdullah)* (**UMPSA**) | பகாங் | மலேசியா | } |
# முதல் தொடர்பு (மானிடவியல்)

தனது குழுவினருடன் முதலில் பகாமஸ் தீவில் இறங்கியதைக் குறிக்கும் ஓவியம்]]  
மானிடவியல் நோக்கில் **முதல் தொடர்பு** என்பது முன்பின் பார்த்திராத இரு வேறு இனக்குழுவினர் முதன்முதலாக சந்தித்துக் கொள்ளும் நிகழ்வாகும்.  
இதற்கு சிறந்த எடுத்துக்காட்டு, எசுப்பானியா கடலோடிகளுக்கும், கரிபியன் தீவுகளின் அரவாக் பழங்குடி மக்களுக்கும் முதன்முதலாக 1492ஆம் ஆண்டில் முதல் தொடர்பு ஏற்பட்டது. இந்த இரு இனக்குழுவினர் இதற்கு முன் சந்தித்துக் கொண்டதில்லை என்பது குறிப்பிடத்தக்கது. ஐரோப்பியர்கள், சிட்னி பகுதியில் முதன்முதலாக 1788ஆம் ஆண்டில் ஆஸ்திரேலியப் பூர்வகுடியினர்களுடன் முதல் தொடர்பு கொண்டனர்.
# முதல் தொடர்பு (மானிடவியல்)

## குறிப்பிடத்தக்க எடுத்துக்காட்டுகள்

| ~1000 | பயோதுக் (கனடா) | லீப் எரிக்சன் | வைக்கிங் | ஆக்ஸ் புல்வெளி, வின்லாண்ட் (தற்கால கனடா) | கிபி 1000ல் வைக்கிங்குகள் தங்களது குடியிருப்புகளை ஆக்ஸ் புல்வெளிகளில் நிறுவினர். |  |
| --- | --- | --- | --- | --- | --- | --- |
| 12 அக்டோபர் 1492 | தைனோ மக்கள், கலிபி மக்கள் | கிறித்தோபர் கொலம்பசு | எசுப்பானியப் பேரரசு | பகாமாஸ் மற்றும் கியூபா | கிறித்தோபர் கொலம்பஸ் மற்றும் அவன் படையினரின் வன்முறை வெறியாட்டத்தால் ஆயிரக்கணக்கான பூர்வ மக்களின் உயிர் பலியானது. . |  |
| 21 சூலை 1595 | பொலினீசியா | அல்வரோ டி மென்தானா டி நெய்ரா (Álvaro de Mendaña de Neira) | எசுப்பானியப் பேரரசு | மார்க்கெசசுத் தீவுகள், பிரெஞ்சு பொலினீசியா | துவக்கத்தில் நட்புடன் பழகினார்கள். பின்னர் முதல் ஏற்பட்ட வன்முறையில் பூர்வகுடிமக்கள் உட்பட 200 பேர் பலியானர்கள். |  |
| 19 டிசம்பர் 1642 | காதி துமதகோகிரி | அபேல் தஸ்மென் | டச்சு கடலோடிகள் | தாஸ்மான் மாவட்டம், நியூசிலாந்து | நான்கு டச்சு கடலோடிகள் கொல்லப்பட்டனர். ஒரு பூர்வ குடியின மாவோரி காயமடைந்தார். |  |
| 21 சனவரி 1788 | சாடிகள் மற்றும் பிஜ்ஜிகள் | பிரித்தானிய கடலோடிகள் | பெரிய பிரித்தானியா | சிட்னி, ஆஸ்திரேலியா | ஆஸ்திரேலியா பூர்வ குடிமக்களை அடித்தனர். |  |
| 29 நவம்பர் 1791 | மாவோரி | வில்லியம் ஆர். புரௌட்டன் | பெரிய பிரித்தானியா | சதாம் தீவுகள், நியூசிலாந்து | வன்முறையில் ஒரு மாவோரி பூர்வ குடிமகன் இறந்தார். |  |
| 1930 | பப்புவா மக்கள் | மிக் லெகி | ஆஸ்திரேலியா | பப்புவா நியூ கினி மேட்டு நிலம் | முதலில் நட்புடன் பழகிய பூர்வ குடிமக்கள், பின்னர் மிக் லெகியின் மற்றும் அவருடன் வந்தவர்களின் வெள்ளைத் தோலை பிராண்டினர்.. | } |
# முதல் தொடர்பு (மானிடவியல்)

## இதனையும் காண்க

- தொடர்பற்ற மக்கள்
# ராம் சந்திர பவுட்யால்

**ஆர். சி. பவுட்யால்** என்று அறியப்படும் **ராம் சந்திர பவுட்யால்** (*Ram Chandra Poudyal*, 1944–2024), என்பவர் சிக்கிம் மாநிலத்தைச் சேர்ந்த இந்திய அரசியல்வாதி ஆவார். இவர் மாநிலத்தின் அரசியல் நிலப்பரப்பில், குறிப்பாக சிக்கிம் இந்திய ஒன்றியத்துடன் ஒருங்கிணைக்கபட்ட பின்னணியிலும் அதைத் தொடர்ந்து அரசியலமைப்பு மற்றும் சட்ட முன்னேற்றங்களில் இவர் குறிப்பிடத்தக்க பங்கைக் கொண்டிருந்தார். 1980 களின் பிற்பகுதியில் செயல்பட்ட அரசியல் கட்சியான உதய சூரியன் கட்சியை (ஆர்எஸ்பி) நிறுவி வழிநடத்துவதில் இவர் மிகவும் முதன்மை இடத்தை வகித்தார்.  
இந்திய ஒன்றியம் எதிர் ஆர். சி. பவுடியால் (1993) வழக்கிற்காக இவர் பிரபலமாக அறியபடுகிறார். அதில் இவர் சிக்கிம் சட்டமன்றத்தின் இட ஒதுக்கீடு கொள்கைகளை சவால் செய்தார். அதில் பூட்டியா-லெப்சா சமூகத்தினருக்கான இட ஒதுக்கீடு பாரபட்சமானது என்றும் இந்திய அரசியலமைப்பின் கீழ் நியாயமான பிரதிநிதித்துவத்தின் கொள்கைகளை மீறுவதாகவும் இவர் வாதிட்டார். இருப்பினும் உச்சநீதிமன்றம், சிக்கிமின் தனித்துவமான வரலாற்று மற்றும் பண்பாட்டுச் சூழலை கருத்தில் கொண்டு, இடஒதுக்கீடை உறுதி செய்தது.
# ராம் சந்திர பவுட்யால்

## தேர்தல் பதிவுகள்

; மாநில கவுன்சில் தேர்தல்  
| 1974 | லூசிங்-பச்சேகானி | - | } |
| --- | --- | --- | --- |  
; சிக்கிம் சட்டமன்றம் தேர்தல்  
| 1985 | லூசிங்-பச்சேகானி | 2வது | 845 | 31.46 |
| --- | --- | --- | --- | --- |
| 1989 | 2வது | 1566 | 42.16 |  |
| பார்மியோக் | 2வது | 1001 | 26.42 |  |
| 1994 | லூசிங்-பச்சேகானி | 3வது | 1378 | 28.81 |
# அகமதாபாது மேற்கு மக்களவைத் தொகுதி

**அகமதாபாது மேற்கு மக்களவைத் தொகுதி** (*Ahmedabad West Lok Sabha constituency*) என்பது மேற்கு இந்தியாவில் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும். 2008ஆம் ஆண்டில் நாடாளுமன்றத் தொகுதிகளின் எல்லை மறுநிர்ணயம் அமல்படுத்தப்பட்டதன் ஒரு பகுதியாக இந்தத் தொகுதி உருவாக்கப்பட்டது. இந்தத் தொகுதி பட்டியல் சாதியினருக்கு ஒதுக்கப்பட்டுள்ளது. இதன் பின்னர் முதன்முதலில் 2009-இல் தேர்தல் நடைபெற்றது. இத்தேர்தலில் போட்டியிட்டு வெற்றி பெற்ற பாரதிய ஜனதா கட்சி கிரிட் பிரேம்ஜிபாய் சோலங்கி மக்களவை உறுப்பினர் ஆனார். 2024ஆம் ஆண்டின் சமீபத்திய தேர்தல்களின் படி, தினேசு மக்வான இந்தத் தொகுதியின் தற்போதைய உறுப்பினராக உள்ளார்.
# அகமதாபாது மேற்கு மக்களவைத் தொகுதி

## சட்டமன்றப் பிரிவுகள்

2014ஆம் ஆண்டு நிலவரப்படி, அகமதாபாத் மேற்கு மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:
|}
# ஓட்ரெலைட்டு

**ஓட்ரெலைட்டு** (''Ottrelite) என்பது (Mn,Fe,Mg)<sub>2</sub>Al<sub>4</sub>Si<sub>2</sub>O<sub>10</sub>(OH)<sub>4</sub> என்ற அனுபவ வாய்ப்பாட்டால் அடையாளப்படுத்தப்படும் மாங்கனீசு கனிமம் ஆகும். இதனுடைய அடர்த்தி 3.52 என்றும் ஒப்படர்த்தி 3.50 என்றும் கணக்கிடப்பட்டுள்ளது. பச்சை மற்றும் சாம்பல் நிறத்தில் காணப்படும் இக்கனிமத்தின் வழியாக ஒளி கசியும். மோவின் கடினத்தன்மை அளவுகோலில் இதன் கடினத்தன்மை 6-7 ஆகும்.
# தினேசுபாய் கோதர்பாய் மக்வானா

**தினேசுபாய் கோதர்பாய் மக்வானா** (பிறப்பு 1969) என்பவர் இந்திய அரசியல்வாதியும் இந்தியாவின் பதினெட்டாவது மக்களவை உறுப்பினரும் ஆவார். மக்வானா குசராத்து மாநிலம் அகமதாபாது மேற்கு மக்களவைத் தொகுதிக்கு 2024ஆம் ஆண்டில் நடைபெற்ற இந்தியப் பொதுத் தேர்தலில் போட்டியிட்டு வெற்றிபெற்று மக்களவை உறுப்பினர் ஆவார். இவர் பாரதிய ஜனதா கட்சி உறுப்பினராவார்.
# மலேசிய மலாக்கா தொழில்நுட்ப பல்கலைக்கழகம்

| language = ஆங்கிலம், மலாய் மொழி
| website =
| logo = UTeM.jpg
| logo_size =
}}
<mapframe text="மலேசிய மலாக்கா தொழில்நுட்ப பல்கலைக்கழகம் அமைவிடம்" zoom=12 latitude=2.313889 longitude=102.318333>{
"type": "Feature",
"geometry": { "type": "Point", "coordinates": [102.318333, 2.313889] },
"properties": {
"title": "Malaysian University",
"marker-color": "228b22",
"marker-size": "medium",
"marker-symbol": "landmark"
}
}</mapframe>
**மலேசிய மலாக்கா தொழில்நுட்ப பல்கலைக்கழகம்** (ஆங்கிலம்:(*Technical University of Malaysia, Malacca*; மலாய்: *Universiti Teknikal Malaysia Melaka*) (**UTeM**) என்பது மலேசியா, மலாக்கா, ஆங் துவா ஜெயா, டுரியான் துங்கல் புறநகர்ப் பகுதியில் உள்ள ஒரு பொதுத்துறை பல்கலைக்கழகம்; மற்றும் பல்துறை தொழில்நுட்பப் பல்கலைக்கழகம் ஆகும்.  
776 ஏக்கர் பர்ப்பளவைக் கொண்ட இந்தப் பல்கலைக்கழகம், தொடக்கத்தில் **மலேசிய தேசிய தொழில்நுட்ப பல்கலைக்கழகக் கல்லூரி** (ஆங்கிலம்:(*National Technical University College of Malaysia*; மலாய்: *Kolej Universiti Teknikal Kebangsaan Malaysia*) (**KUTKM**) எனும் பெயரில் நிறுவப்பட்டது. பின்னர் அதன் பெயர் மலேசிய மலாக்கா தொழில்நுட்ப பல்கலைக்கழகம் (ஆங்கிலம்: (*Technical University of Malaysia, Malacca*) என மாற்றப்பட்டது.
# மலேசிய மலாக்கா தொழில்நுட்ப பல்கலைக்கழகம்

## பொது

இந்தப் பல்கலைக்கழகம் மலேசியாவின் முதல் தொழில்நுட்ப பொது பல்கலைக்கழகம்; மற்றும் 14-ஆவது பொது பல்கலைக்கழகம் ஆகும். 2007-ஆம் ஆண்டில், முழு பல்கலைக்கழகத் தகுதிக்கு தரம் உயர்த்தப்பட்டது. மலேசிய தொழில்நுட்ப பல்கலைக்கழகங்களின் வலையமைப்பில் (*Malaysian Technical University Network*) (**MTUN**) ஓர் உறுப்பினராகவும் உள்ளது.  
பல்கலைக்கழகம் மற்றும் பல்கலைக்கழகக் கல்லூரிச் சட்டம் 1971 (சட்டம் 30), பிரிவு 20-இன் கீழ், தோற்றுவிக்கப்பட்ட இந்தப் பல்கலைக்கழகம், மலேசியாவில் உயர்நிலைத் தொழில்நுட்பக் கல்விக்கான "நடைமுறை மற்றும் பயன்பாடு சார்ந்த" கற்பித்தல் மற்றும் கற்றல் முறையைப் பயன்படுத்துவதில் முன்னோடியாகக் கருதப்படுகிறது.
# மலேசிய மலாக்கா தொழில்நுட்ப பல்கலைக்கழகம்

## பல்கலைக்கழக வளாகம்

இரண்டு முதன்மை வளாகங்களில் எட்டு துறைகளில் கற்பிக்கப்படுகின்றன.
# மலேசிய மலாக்கா தொழில்நுட்ப பல்கலைக்கழகம்

## புள்ளி விவரங்கள்

சான்று:
# மலேசிய மலாக்கா தொழில்நுட்ப பல்கலைக்கழகம்

## புள்ளி விவரங்கள்

### மாணவர் எண்ணிக்கை

31 சூலை 2019 புள்ளி விவரங்கள்:  
- 10,930 மாணவர்கள்
- 24 எந்திரவியல் பட்டயப் படிப்பு
- 688 முனைவர்- 403 பன்னாட்டு மாணவர்கள்
- 664 முதுகலை - 113 பன்னாட்டு மாணவர்கள்
- 8,383 இளங்கலை - 161 பன்னாட்டு மாணவர்கள்
- 1,171 பட்டயப் படிப்பு
- 26,418 பட்டதாரிகள் 2005 வரையில்
# மலேசிய மலாக்கா தொழில்நுட்ப பல்கலைக்கழகம்

## புள்ளி விவரங்கள்

### கல்வித் திட்டங்கள்

செப்டம்பர் 2019 நிலவரப்படி, 86 கல்வித் திட்டங்களில் பயிற்சிகள் வழங்கப்படுகின்றன:  
- 13 முனைவர் திட்டங்கள்
- 37 முதுநிலைத் திட்டங்கள்
- 29 இளங்கலைத் திட்டங்கள்
- 5 பட்டயத் திட்டங்கள்
- 2 புதிய இளங்கலைத் தொழில்நுட்பம்; செப்டம்பர் 2019-இல் அறிமுகப்படுத்தப்பட்ட திட்டங்கள்
# மலேசிய மலாக்கா தொழில்நுட்ப பல்கலைக்கழகம்

## இணைப் பல்கலைக்கழ்கங்கள்

- மலேசிய துன் உசேன் ஓன் பல்கலைக்கழகம் (UTHM)
- மலேசிய பகாங் பல்கலைக்கழகம் (UMP)
- மலேசிய பெர்லிஸ் பல்கலைக்கழகம் (UniMAP)
# அகில இந்திய வழக்கறிஞர்கள் சங்கம்

**அகில இந்திய வழக்கறிஞர்கள் சங்கம்** (*Akhil Bharatiya Adhivakta Parishad* (சுருக்கமாக:**ABAP**);ராஷ்டிரிய சுயம்சேவாக் சங்கத்தில் இணைக்கப்பட்ட இந்து சமய வழக்கறிஞர்கள் அமைப்பாகும். இது நாட்டின் அறிஞர்களுடன் இணக்கமாகவும், இந்திய மரபுகளுடன் இணக்கமாகவும் இருக்கும்" நீதித்துறை அமைப்பிற்காக வேலை செய்வதை நோக்கமாகக் கொண்டுள்ளது. இவ்வமைப்பை தத்தோபந்த் பாபுராவ் தெங்காடி என்பவரால் 1992ஆம் ஆண்டில் புதுதில்லியில் நிறுவப்பட்டது. இதன் கிளைகள் அனைத்து இந்திய மாநிலங்களில் உள்ளது.
# சிறுத்தைப் பச்சோந்தி

**சிறுத்தைப் பச்சோந்தி** (*Panther chameleon*-*பேந்தர் கெமிலியான்*) என்பது மடகாசுகரின் கிழக்கு மற்றும் வடக்குப் பகுதிகளில் காணப்படும் பச்சோந்தி சிற்றினமாகும். இது வெப்ப மண்டல வன உயிர் பகுதிகளில் காணப்படுகிறது. மேலும் இது ரீயூனியனிலும் மொரிசியசிலும் அமெரிக்காவில் புளோரிடா மாநிலத்திலும் அறிமுகப்படுத்தப்பட்டுள்ளது.
# சிறுத்தைப் பச்சோந்தி

## வகைப்பாட்டியல்

சிறுத்தை பச்சோந்தி முதன்முதலில் 1829-இல் பிரெஞ்சு இயற்கை ஆர்வலர் ஜார்ஜ் குவியர் என்பவரால் விவரிக்கப்பட்டது. இதன் பேரினப் பெயரான *பர்சிபெர்* இலத்தீன் மூலச் சொல்லான *புர்சி* (*furci* ) என்பதிலிருந்து பெறப்பட்டது. இதன் பொருள் "முட்கரண்டி" என்பது. இது விலங்குகளின் கால்களின் வடிவத்தைக் குறிக்கிறது. *பர்தாலிசு* என்ற சிற்றினப் பெயர் இந்த விலங்கின் அடையாளங்களைக் குறிக்கிறது. ஏனெனில் இது "சிறுத்தை" அல்லது "சிறுத்தையைப் போலப் புள்ளிகளுடையது" என்பதற்கான இலத்தீன் சொல் ஆகும். ஆங்கிலச் சொல்லான பச்சோந்தி (*கெமிலியோன்*) இலத்தீன் மொழியான சாமேலியோவிலிருந்து பெறப்பட்டது. இது பண்டைய கிரேக்க χαμαιλέων (*கமைலியோன்*) χαmαί ("தரையில்") மற்றும் λέωn (*léōn*)("சிங்கம்") ஆகியவற்றின் கலவை ஆகும். கிரேக்கச் சொல்லான *அக்காடியன்* நெசு குக்காரி (*nēš qaqqari)*, "தரை சிங்கம்" என்று மொழிபெயர்க்கப்பட்ட ஒரு சொல் ஆகும். இதிலிருந்து "சிறுத்தைப் பச்சோந்தி" என்ற பொதுவான ஆங்கிலப் பெயர் தோன்றியது.  
தற்போது ஒப்பீட்டளவில் பரவலாகவும், நிறத்தில் மிகவும் மாறுபட்ட சிற்றினமாகவும் கருதப்பட்டாலும், மரபியல் மற்றும் கொல்லைப்படுத்தப்பட்ட இனப்பெருக்கத்தின் சான்றுகள் இது வேறுபட்ட சிற்றினமாகப் பிரிக்கப்பட வேண்டும் என்பதைக் குறிக்கிறது.